Веле не може да си дозволи да ги купува скапите лекови за татко му кој е болен од рак. Очаен, тој краде марихуана од некои криминалци, прави колач со неа и му го дава на татко му во надеж дека ќе му ги олесни болките. Здравјето на татко му чудесно се подобрува, но Веле одеднаш се соочува со соседите кои го бараат рецептот за „лековитиот“ колач и со криминалците кои си ја бараат дрогата назад. Најголемиот предизвик за него е да го убеди татко му дека животот е драгоцен за живеење.